Ողջունելով հյուրին` նախարար Նալբանդյանը կարևորեց Լիտվայի հետ ավանդական բարեկամական հարաբերությունների զարգացումը և ընդգծեց, որ դա պայմանավորված է մի շարք հանգամանքներով. Լիտվան առաջին պետություններից էր, որ ճանաչեց Հայաստանի անկախությունը և դիվանագիտական հարաբերություններ հաստատեց 1991 թվականին, Հայաստանի առաջին միջպետական պայմանագիրը ստորագրվել է Լիտվայի հետ: Էդվարդ Նալբանդյանը հավելեց, որ բարձր մակարդակով հաճախակի փոխայցելությունները մեծապես նպաստում են տարբեր բնագավառներում համագործակցության խթանմանը: